**טופס הצהרה על הכנה עצמית של עבודת גמר בבית הספר לבריאות הציבור, אוניברסיטת חיפה**

עבודת גמר באוניברסיטה נועדה לאפשר לסטודנטים בשלב לימודים מתקדם ליישם את הידע והמיומנות שרכשו במהלך לימודיהם. בעבודה זו צריכים לבוא לכדי ביטוי הכישורים האקדמיים, כגון: יכולת קריאה, הבנה וניתוח של טקסטים מדעיים, אינטגרציה של סוגי ידע שונים, חשיבה ביקורתית, כושר תכנון מחקר וכתיבה מדעית רהוטה.

כדי למנוע פגיעה ב"קניין הרוחני" של כותבים שעליהם מסתמכת העבודה, חייב הסטודנט להקפיד על ציון המקורות שעליהם הסמך. במילים אחרות, יש להצהיר במסגרת העבודה המוגשת מה המקור של כל אמירה או ידע שנלקח מאחרים. בכלל זה: ציטוטים ישירים של אמירות או ממצאים, רעיונות, דעות, ופרשנויות של אנשים אחרים. סטייה מכללי ציטוט והפנייה מתפרשת לחומרה כניסיון להציג דברי אחרים כדברי הכותבים עצמם והיא בבחינת עבירה חמורה על כללי האתיקה המדעית ועל תקנון משמעת תלמידים.

במידה וסטודנט מסתמך בעבודת הגמר על עבודה אחרת שהגיש או שהוא מגיש במקביל, באותו הקורס או בקורס אחר, חייב הסטודנט לציין זאת בגוף העבודה כמקור עליו הסתמך . יש להצהיר במסגרת העבודה המוגשת מה המקור של כל אמירה או ידע, בין שנלקח מאחרים ובין שנלקח מעבודות אחרות של אותו סטודנט. סטייה מכללי ציטוט והפנייה, לא כל שכן נטילה ללא ציון ראוי של חלקי עבודה או עבודה שלמה שהוגשה על ידי אותו סטודנט בעבר או שמוגשת במקביל, הינה בבחינת עבירה חמורה על כללי האתיקה המדעית ועל תקנון משמעת תלמידים.

**כדי למנוע אי הבנה בנדון אנו מבקשים ממך לחתום על ההצהרה הבאה:**

אני \_\_\_\_\_\_\_\_\_\_\_\_\_\_\_\_\_ ת.ז \_\_\_\_\_\_\_\_\_\_\_\_\_\_\_\_\_\_ מצהיר/ה בזאת כי עבודת הגמר שמוגשת על ידי במהלך שנה"ל \_\_\_\_\_\_\_\_\_\_ הנה פרי יצירתי **העצמית** ונכתבה על-פי כללי ציטוט והפנייה המקובלים באקדמיה.

**כמו כן, אני מצהיר/ה כי ידוע לי שהגשת עבודה אשר חלק ממנה הועתק מעבודה אחרת שלי או של סטודנט אחר ו/או ממקור אחר כלשהוא שלא צוין במסגרת העבודה המוגשת על ידי היא עבירה משמעתית.**

תאריך \_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_